જવાહરલાલ નેહરુ યુનિવર્સિટીમાં થયેલા રાષ્‍ટ્રવિરોધી સુત્રોચ્‍ચાર અને દેખાવો પછી ઝી ન્‍યુઝના તંત્રી સુધિર ચૌધરીએ બહુ સ્‍પષ્‍ટપણે કહયું. કેટલાક અંગ્રેજી ભાષાનાં પત્રકારોએ માહોલ એવો સજર્યો છે કે, હવે દેશદ્રોહી નારા લગાવવા અને દેશ-વિરોધી પ્રવૃતિઓ કરવી એ કોઇ રાષ્‍ટ્રદ્રોહી કૃત્‍ય નથી ગણાતું. હવે તમે ખુલ્લેઆમ અજમલ કસાબની, અફઝલ ગુરુની કે યાકુબ મેમણની તરફેણ કરી શકો છો, તેમની તરફેણમાં લાંબા - લાંબા લેખો લખી શકો છો અને ટેલીવીઝન કાર્યક્રમો કરી શકો છો. આમ તો અંગ્રેજી ભાષાનાં આ કાર્યક્રમો દેશની પુરી એક ટકો વસતી પણ સમજી શકતી નથી પરંતુ ઇંગ્‍લીશ ચેનલોમાં આ પત્રકારો ચપડચપડ અંગ્રેજી બોલીને દેશને તેમની પધ્‍ધતિથી ચલાવવા માંગે છે. આ મુઠ્ઠીભર પત્રકારો અને બુધ્‍ધિજીવીઓ દેશના ઓપિનિયન મેકર્સ બની બેઠા છે. તેઓ દેશનાં જનમાનસ સાથે ચેડા કરી રહ્યા છે.